שמעון אביקציץ

הרב שמעון אביקציץ (ה'תרל"ט - י"ז בניסן ה'תשי"ט, 1959) היה ראש ישיבת 'עץ חיים' ודיין באצווירא, וראש ישיבת 'כתר תורה' בקזבלנקה במאה העשרים.

 תולדותיו 
נולד במוגאדור להוריו ר' שלמה ומסעודה. למד בישיבות העיר אצל רבי יוסף בן עטר,ראו: הסכמת רבי יוסף ן' עטר לס' פלגי מים. ורבי יעקב הכהן. נשא את פריחא לבית שריקי.ראו: מראקש וחכמיה ח"ב עמ' 321. לא יאוחר משנת תר"ס החל לדרוש ברבים.ראו: פלגי מים ריש סימן א. לא יאוחר משנת תרס"ז, שימש לעיתים כסופר בית הדין בעיר.ראו: תשובות חכמי מראכש סימן צב. סביב שנת תרע"ה, שימש בראשות ישיבת עץ חיים בעיר, ומתלמידיו נמנה הרב משה ויזגאן.ראו: המלך דוד (עטר) עמ' 28. בכ"ו כסלו תרפ"ח, החל ללמד בישיבת כתר תורה בקזבלנקה,קובץ בית יוסף מ"ה סימן פה.  ובחגים ומועדים היה חוזר למוגאדור.הקדמת המחבר לס' שש אנכי.

לאחר פטירת אב בית הדין רבי דוד כנאפו בשנת תרח"ץ, הצטרף כדיין שלישי לבית הדין במוגאדור בראשות הרב משה בן סמחון, לצד הרב חיים דוד בן סוסאן (דיין שני). לאחר תקופה קצרה, בשנת תרצ"ט, עזב הרב סמחון לפאס, ואז הרכב בית הדין היה בראשות הרב שאול אבן דנאן (תרצ"ט-תש"א)ראו: הקדמת המחבר הגם שאול עמ' 5. ולאחר מכן בראשות הרב חיים דוד סירירו (תש"א-תש"ו). החל משנת תש"ו, הגיע הרב אהרן בן חסין לכהן כאב בית הדין במקום הרב סירירו, והרב שמעון אביקציץ התמנה לדיין שני, לצד הרב משה ויזגאן (דיין שלישי).יחוס עיר תהלה אצוירא, בתוך: ויגד משה (ויזגאן) עמ' קמו. 

נשא ונתן בהלכה עם הרב שלמה הכהן אצבאן,ראו: מעלות לשלמה אה"ע מז.  רבי דוד צבאח,ראו: מגן דוד (צבאח), חידושי השו"ע סימן צ.  והרב יהושע מאמאן,ראו: עמק יהושע ח"ב סימן לו; ח"ג סי' ט.  והתבקש לא פעם מהרב המשמ"ח אליקים לערוך תשובה הלכתית להשיב לשואלי דבר.ראו: קונטרס רך וטוב בסוף: שש אנכי. ראו גם: שארית הצאן ח"ד סי' שנב.

בשנת תשט"ו, לאחר שהגיע לגיל פנסיה, עלה לארץ ישראלראו: והאיש משה עמ' 23. והתיישב בירושלים, ושם למד בבקרים בבית הכנסת 'זכור לאברהם' בחברת הרב יוסף שלוש, הרב שלום אזולאי, והרב אפרים שלום אנקאווא.ראו: ישועות אשא עמ' רלט. נפטר בירושלים בניסן תשי"ט. הספידו רבי פנחס ועקנין.ראו: אמרי פנחס עמ' שעה.

 חיבוריו 

 פלגי מים - דרושי הספדים; אך טוב לישראל - חדושים מלוקטים. נכרכו בספר אחד, לונדון תרס"ו.
 שש אנכי - דרושים; רך וטוב - ביאור מאמרי חז"ל, חידושי ש"ס ושולחן ערוך ושו"ת - נכרכו בספר אחד, קזבלנקה תרצ"ז.
 פסקי דין - מפוזרים בספרי חביריו הדיינים.ראו: והאיש משה (ויזגאן); שו"ת מטה אהרן; שו"ת רח"ד סירירו. 
 לקוטי דינים - נדפסו בקובץ בית יוסף קובץ מ"ה, תש"ף.

 הערות שוליים 

קטגוריה:רבנים מרוקאים
קטגוריה:אסואירה: רבנים
קטגוריה:ראשי ישיבה
קטגוריה:דיינים